				

PROJEKTĒŠANAS UZDEVUMS


	1.
	Objekts: 
"Lietus kanalizācijas izbūve Ventspils - Rudzu ielas krustojumā un iepretim privātīpašumam Ventspils 44, Liepājā"


	2.
	Būvniecības ierosinātājs: 
Liepājas valstspilsētas pašvaldība, reģ.Nr. 40900016437, Rožu iela 6, Liepāja;

Būvniecības ierosinātāja pilnvarotā persona:
Liepājas valstspilsētas pašvaldības iestāde “Liepājas Komunālā pārvalde”, NMR kods 90010879256, Uliha iela 44, Liepāja.


	3.
	Objekta atrašanās vieta: 
Ventspils un Rudzu ielas, Liepājā


	4.

	Zemes vienības kadastra apzīmējums: 
17000120902, 17000120913

	5.
	Objekta (būves) iedalījums grupā atbilstoši būvniecības procesam: 
I grupa 


	6.
	Objekta (būves) galvenais lietošanas veids: 
222301 Kanalizācijas tīklu cauruļvadi


	7.
	Projektēšanas stadija: 
Paskaidrojuma raksts.


	8.
	Darba uzdevumam pievienotie dokumenti:
1) Ventspils ielas topogrāfija no Liepājas valstspilsētas pašvaldības iestādes "Liepājas būvvalde" datu bāzes “Ventspils no J.Asara līdz Ziemeļu, Liepāja” no 30.10.2025 (informācijai);
2) Tehniskie noteikumi:
LVPI “Liepājas Komunālā pārvalde” Nr. 336/1.4. no 26.05.2026;
SIA “Liepājas ūdens” Nr. 85/3-6-E no 25.05.2026;
AS “GASO” Nr. 5260/37.1-3 no 05.05.2026;
AS “Sadales tīkls” Nr. 30AT00-03/TN-91987 no 25.05.2026;
SIA “Ostkom” Nr.160-26 no 28.05.2026;
SIA ”Liepājas enerģija” Nr. TN95BIS/2026 no 29.05.2026.


	9.
	Izpildītāja pamatuzdevumi būvniecības ieceres dokumentācijas izstrādei:
9.1. projektēšanas darbus izpildīt atbilstoši līgumam, Latvijas valsts standartiem, tehniskajiem noteikumiem un citiem spēkā esošajiem normatīvajiem aktiem;
9.2. pasūtīt topogrāfisko uzmērīšanu digitālā veidā nepieciešamajā apjomā atbilstoši Ministru kabineta 2012. gada 24. aprīļa noteikumiem Nr.281 “Augstas detalizācijas topogrāfiskās informācijas un tās centrālās datubāzes noteikumi” un Liepājas valstspilsētas domes 2023. gada 21. decembra saistošajiem noteikumiem Nr.20 “Augstas detalizācijas topogrāfiskās informācijas aprites kārtībā Liepājas valstspilsētā” mērogā 1:500, uzmērījumu piesaistot vietējam ģeodēziskajam atbalsta tīklam;
9.3. nepieciešamības gadījumā papildus pieprasīt un saņemt ieinteresēto institūciju tehniskos un īpašos noteikumus;
9.4. veikt nepieciešamās izpētes, apsekošanas un papildus uzmērīšanas darbus, kas nodrošinās kvalitatīvu paskaidrojuma raksta izstrādi, t.sk. kontrolrakumus elektrokabeļu un sakaru kabeļu vietu noteikšanai (ja to nosaka inženiertīklu īpašnieks), un iegūto informāciju izmantot tālākajā darbā;
9.5. izstrādāt būtisko risinājumu skices ar cauruļvadu risinājumu izvietojumu plānā, izskatīt tās un saskaņot ar Liepājas valstspilsētas pašvaldības iestādi “Liepājas Komunālā pārvalde” (turpmāk tekstā – Pasūtītāja pārstāvis) un ar Liepājas valstspilsētas pašvaldības iestādi "Liepājas būvvalde" (turpmāk tekstā - Būvvalde), nepieciešamības gadījumā veicot labojumus; saskaņoto skici pielietot tālākā projektēšanā un pievienot paskaidrojuma rakstam;
9.6. saskaņot paskaidrojuma rakstu ar Pasūtītāja pārstāvi, ieinteresētajām institūcijām un zemju īpašniekiem vai lietotājiem, nepieciešamības gadījumā veicot norādītās korekcijas, pēc paskaidrojuma raksta saskaņošanas, to iesniegt elektroniskā vidē Būvniecības informācijas sistēmā (turpmāk tekstā – BIS) saskaņošanai ar Pasūtītāju, tehnisko noteikumu izdevējiem un Būvvaldi;
9.7. iesniegt paskaidrojuma raksta sadaļu eksemplārus tehniskajos un īpašajos noteikumos (ja tādi ir) norādītajā skaitā tā pieprasītājiem;
9.8. iesniegt būvdarbu izmaksu aprēķinu, to iepriekš elektroniski saskaņojot ar Pasūtītāja pārstāvi;
9.9. saņemt atzīmi par būvniecības ieceres akceptu, nepieciešamības gadījumā veicot korekcijas būvniecības ieceres dokumentācijā.

	10.
	Būvniecības ieceres dokumentācijā paredzēt:
10.1. lietus ūdens kanalizācijas atzaru d250mm Rudzu ielas virzienā (pieslēgšanas vietā d.1000mm Ventspils ielas esošais lietus kanalizācijas kolektors);
10.2. Ventspils - Rudzu ielas krustojuma un iepretim privātīpašumam Ventspils 44 nodrošinājumus ar ceļu gūlijām, risinājumus precizēt projektēšanas gaitā (pieslēgšanas vietā d.1000mm Ventspils ielas esošais lietus kanalizācijas kolektors);
10.3. lietus kanalizācijas elementu tehniskos parametrus precizēt un saskaņot projektēšanās gaitā ar Pasūtītāja pārstāvi;
10.4. apjomos  grunts nomaiņu tranšejas zonā un gruntsūdens līmeņa pazemināšanu;
10.5. segumu atjaunošana plānu tranšejas zonā un atjaunojamo segumu konstrukcijas;
10.6. būvdarbu izpildes optimālu kalendāro grafiku;
10.7. darba drošības pasākumus būvdarbu veikšanas laikā;
10.8. norādi par pasākumiem, kas nodrošinātu piekļuvi īpašumiem būvdarbu laikā;
10.9. satiksmes organizāciju lietus kanalizācijas izbūvei būvdarbu laikā;
10.10. būvmateriālu atspoguļošanu (t.sk. arī tehniskajās specifikācijās), nenorādot specifisku izcelsmi, īpašu procesu, zīmolu, kas raksturo tikai kāda konkrēta piegādātāja preces vai pakalpojumus, zīmolu, patentus vai specifiskus preču veidus, kas noteiktiem piegādātājiem vai precēm rada priekšrocības vai noraidīšanas iemeslu; izņēmuma gadījumos šādu norādi var iekļaut, ja nav iespējams sagatavot pietiekami precīzu un skaidru aprakstu; tādā gadījumā norādi lieto ar vārdiem “vai ekvivalents”, paskaidrojuma raksta dokumentāciju papildinot ar pamatojumu, kādēļ ir norādīti konkrēti zīmoli (vienlaikus pieļaujot iespēju piedāvāt ekvivalentus) atbilstoši konkrētā iepirkuma apstākļiem (piemēram, paskaidrojot, ka konkrētu zīmolu norādes ir saistītas ar  kontroltāmes sagatavošanu, ir norādīti plašāk izmantotie materiāli un piegādātājiem ir zināmi šo materiālu ekvivalenti (ja tādi tirgū faktiski ir pieejami un piegādātājiem ir iespējams tādus piedāvāt), tādēļ norāde uz konkrētiem zīmoliem (ar iespēju piedāvāt ekvivalentus) nerada priekšrocības noteiktiem piegādātājiem vai precēm; 
10.11. nepieciešamos mezglus, griezumus, specifikācijas un detalizācijas pakāpi, kas nodrošina rasējumu viennozīmīgu izpratni (gadījumā, ja būvuzņēmējam nepieciešami papildus rasējumi, Izpildītājs tos izsniedz bez papildus samaksas);
10.12. paskaidrojuma rakstā norādīt, ka ielu teritorijā būvmateriālu un būvdarbu tehnoloģiju pielietošana un prasības produkta kvalitātei saskaņā ar VSIA “Latvijas Valsts ceļi” 2025. gada 2.oktobrī Tehniskajā komisijā apstiprinātajām „Autoceļu būvdarbu specifikācijām ABS 2026”;
10.13. būvdarbu izmaksu aprēķinu atbilstoši Ministru kabineta 2017. gada 3. maija noteikumiem Nr.239 “Noteikumi par Latvijas būvnormatīvu LBN 501-17 „Būvizmaksu noteikšanas kārtība“”, kā arī pirms būvniecības izmaksu aprēķināšanas tāmes formu un galvenos principus, kas jāņem vērā, nosakot paredzamās izmaksas, saskaņojot ar Pasūtītāja pārstāvi;
10.14. rezerves un aizsargcaurules caurules, ja to pieprasa inženiertīklu īpašnieki, katru gadījumu projektēšanas gaitā saskaņojot ar Pasūtītāja pārstāvi.


	11.
	Paskaidrojuma raksta sastāvs:

Paskaidrojuma raksta sastāvs atbilstoši Ministru kabineta noteikumiem Nr.500 “Vispārīgie būvnoteikumi”, Ministru kabineta noteikumiem Nr.253 “Atsevišķu inženierbūvju būvnoteikumi”, Noteikumi par Latvijas būvnormatīvu LBN 223-15 ''Kanalizācijas būves" un citiem LVS EN normatīviem aktiem. Projekta dokumentācijai, visiem pielikumiem un papildus informācijai jābūt latviešu valodā. Jebkādiem pievienotiem dokumentiem svešvalodās jābūt apstiprinātiem tulkojumiem atbilstoši Ministru kabineta 2000. gada 22. augusta noteikumiem Nr.291 „Kārtība, kādā apliecināmi dokumentu tulkojumi valsts valodā”.

	12.
	Pilnvarotai personai nododami:

12.1. paskaidrojuma raksta, par kuru ir saņemta atzīme par būvniecības ieceres akceptu, izdrukāti komplekti – 1 (vienā) eksemplārā;
12.2. Elektroniskā formā datu nesējā (USB) pilna būvniecības ieceres dokumentācija – 1  (vienā) eksemplārā, kur rasējumi AUTOCAD formātā un PDF formātā; dokumentācijai jābūt pilnīgi identiskai ar dokumentāciju papīra formātā, t.i., tai jābūt sadalītai pa sējumiem, kuros ieskanēti visi tehniskie noteikumi, sertifikāti, pielikumiem un tml.
[bookmark: _GoBack]



	Būvniecības ierosinātāja pilnvarotā persona:
	Izpildītājs:


	Liepājas valstspilsētas pašvaldības iestāde
“Liepājas Komunālā pārvalde”
	SIA “-”

	
Vadītājs:                  M. Jākobsons*                                 
	
Valdes loceklis:       -*




* Piezīme: “Dokumenta rekvizītus “paraksts” un “datums” neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu.”



Shēma " Lietus kanalizācijas izbūve Ventspils - Rudzu ielas krustojumā un iepretim privātīpašumam Ventspils 44, Liepājā " (Kad.Nr. 17000120902, 17000120913)

